pythainlp/thai_wikipedia_clean_20230101 huggingface dataset:
ตลอดการจัดการนั้น ห้อง A, C, D, E และ F ได้ถูกเปิดเข้าออกเช่นเดียวกับห้องย่อย ๆ ในขณะที่มีเพียงห้อง B เท่านั้นที่ยังคงไม่ถูกเปิดออก รายการสมบัติที่พบเช่น เทวรูปพระมหาวิษณุทองคำสูงสามฟุตครึ่ง พร้อมทั้งเพชรและทับทิมรวมถึงหินมีค่าอื่น ๆ นอกจากนี้ยังพบโซ่ทองคำแท้ยาว 18 ฟุต กองทองคำหนัก 500 กิโลกรัม ผ้าคลุมใบหน้าทองคำหนัก 36 กิโลกรัม สายเหรียญทองคำ 'Sarappalli' 1200 เหรียญ ที่ประดับขอบด้วยหินมีค่า ท่ามกลางกองโบราณวัตถุ, สร้อยคอ, มงกุฏ ซึ่งทำมาจากหรือตกแต่งด้วยทองคำ เพชร ทับทิม หินและเหล็กมีค่าอื่น ๆ นอกจากนี้ยังพบเครื่องทรงสำหรับพิธีกรรมในการบูชาเทพองค์ประธานของมนเทียรนั้นเป็นชิ้นส่วนสำหรับสวมใส่ 16 ชิ้น ทำมาจากทองคำและตกแต่งด้วยทับทิมกับมรกต หนักรวมกว่า 30 กิโลกรัม และเหรียญจากศตวรรษที่ 18 หรือราวยุคของนโปเลียน ต่อมาในช่วงต้นปี 2012 คณะกรรมการผู้เชี่ยวชาญได้ถูกแต่งตั้งเพื่อตรวจสอบโบราณวัตถุต่าง ๆ วิโนท ไร (Vinod Rai) อดีตเจ้าหน้าที่กรมบัญชีกลางและผู้ตรวจสอบบัญชี (Comptroller-and-Auditor-General; CAG) แห่งชาติของอินเดีย ผู้เคยตรวจสอบบัญชีของมนเทียรบางส่วนจากปี 1990 ได้ระบุว่าเมื่อสิงหาคม 2014 ในห้อง A ได้พบกองเหรียญทองคำหนักรวม 800 กิโลกรัม อายุราว 200 ปีก่อนคริสต์กาล มูลค่ารวมกว่า ผู้คนที่เคยได้เข้าไปมีส่วนร่วมกับการตรวจสอบนี้ระบุว่ามีโอกาสได้เห็นทั้ง บัลลังก์ทองคำ เพชรมากมาย ซึ่งบางเม็ดนั้นมีขนาดใหญ่เกือบเท่านิ้วโป้งของผู้ชายโตเต็มวัย ในหลายรายงานได้ระบุว่าพบมงกุฏอย่างน้อยแล้ว 3 อันซึ่งล้วนทำมาจากทองคำและประดับด้วยอัญมณีมีค่า ในบางรายงานระบุถึงเก้าอี้ทองคำหลายร้อยตัส, ถ้วยไหทองคำเป็นพันใบ ท่ามกลางสมบัติอีกมากเกินความคาดหมายที่พบในห้อง A
การเปิดเผยครั้งนี้เป็นการยืนยันสถานะให้กับปัทมานภสวามีมนเทียรว่าเป็นศาสนสถานที่ร่ำรวยที่สุดในโลก มีการประมาณมูลค่ารวมของวัตถุชิ้นใหญ่ ๆ ไว้ที่เกือบ 1.2 lakh crore หรือ แต่หากรวมมูลค่าทางโบราณคดี วัฒนธรรม และความเก่าแก่เข้าไปแล้ว มูลค่านั้นอาจสูงกว่ามูลค่าตลาดที่ประเมินไว้ได้ถึงสิบเท่า
เมื่อวันที่ 4 กรกฎาคม ทีมผู้เชี่ยวชาญทั้งเจ็ดคนได้ลงความเห็นว่าจะเลื่อนการเปิดค้นห้อง B ออกไปก่อน เนื่องด้วยห้อง B ยังไม่เคยถูกเปิดมาก่อนเลย เป็นที่เชื่อกันว่าการเปิดห้องนี้ออกจะถือเป็นโชคร้ายอย่างรุนแรง ราชสกุลผู้ดูแลทรัพย์สินกล่าวว่ามีตำนานมากมายเกี่ยวกับมนเทียรนี้ และห้อง B ได้ทำประตูด้วยเหล็กพร้อมรูปสลักของงูใหญ่สองตัว เพื่อเป็นการเตือนถึงโชคร้ายอย่างรุนแรงที่จะเกิดขึ้นเมื่อเปิดห้องนี้ออก มีการประกอบพิธีอัษฏมงคล เทวปรัสนัม (Ashtamangala Devaprasnam) ขึ้น เพื่อทราบพระประสงค์ขององค์เทพเจ้าองค์ประธานของมนเทียรต่อการเปิดห้อง B ซึ่งหลังการประกอบพิธี คณะกรรมการและนักบวชได้ระบุว่าการพยายามจะเปิดห้อง B ครั้งใดก็ตาม จะเป็นการสร้างความไม่พอพระหฤทัยแก่พระองค์ ในขณะเดียวกันผู้ที่จัดการสมบัติยังพบว่าสมบัติศักดิ์สิทธิ์ทั้งปวงในห้องอื่น ๆ ที่นำออกมาแล้วนั้นก็ได้บังเกิดความโสโครกขึ้นในกระบวนการจัดเก็บ ผู้ซึ่งฎีกาให้ศาลสูงต้องสั่งให้มีการจัดเก็บสมบัติทั้งหมดที่กล่าวมานี้ขึ้น ที.พี. สุนทราชัน (T.P. Sundarajan) เสียชีวิตลงในเดือนกรกฎาคม 2011 การเสียชีวิตของเขาทำให้ความเชื่อต่าง ๆ เรื่องโชคร้ายและคำสาปของสมบัติในมนเทียรนี้ มีมูลมากขึ้นไปกว่าเดิม
ห้อง B (ห้องเก็บสมบัติต้องห้าม).
ในตำนานที่เป็นที่พูดถึงมากตำนานหนึ่ง เทวดาและฤาษีหลายองค์ที่นับถือในพระพลรามได้เดินทางมาเข้าเฝ้าพระองค์ที่สระปัทมตีรฐัม (Padmateertham) ในเมืองฐิรุวานันถปุรัม (Thiruvananthapuram) แห่งนี้ และได้ขอพระอนุญาตในการอยู่อาศัยในบริเวณนั้นเพื่อจะได้บูชาพระองค์ ซึ่งพระองค์ทรงอนุญาต เชื่อกันว่าบรรดาเทวดาและฤาษีได้อยู่อาศัยภายในห้องเก็บสมบัติ B (กลลร B; Kallara B) เพื่อถวายบูชาแด่พระองค์ เช่นเดียวกันกับนาคเทวดาที่ศรัทธาในพระองค์ รวมทั้ง Kanjirottu Yakshi ผู้ซึ่งปรากฏในภาพเขียนฝาผนังในครรภคฤห์ของมนเทียร ก็สถิตอยู่ในกลลรนี้เพื่อบูชาพระนรสิงห์ด้วย วัตถุศักดิ์สิทธิ์ต่าง ๆ เช่นศรีจักรัม (ศรีจักร; Sreechakram) ได้ถูกติดตั้งไว้ใต้กลลรนี้เพื่อเสริมพลังให้แก่องค์เทพเจ้าองค์ประธานของมนเทียรนี้ เชื่อกันว่าพระอุครนรสิงห์แห่งเฐกเกโดม (Ugra Narasimha of Thekkedom) เป็นผู้พิทักษ์ปกป้องกลลร B นี้ ในพิธีอัษฏมงคล เทวปรัสนัม (Ashtamangala Devaprasnam) ระยะเวลาสี่วันซึ่งประกอบเมื่อเดือนสิงหาคม 2011 ได้ประกาศให้กลลร B เป็น "เขตต้องห้ามเด็ดขาด"
Padmanabhaswamy temple
เทศมณฑลคารัช-เซเวรีน
เขตการปกครองของประเทศไต้หวัน
ยุทธการที่เฮสติงส์
ยุทธการที่เฮสติงส์  เกิดขึ้นระหว่าง 14 ตุลาคม 1066 ระหว่างกองทัพนอร์มัน-ฝรั่งเศสนำโดยเจ้าชายวิลเลี่ยมดยุคแห่งนอร์มังดี และกองทัพอังกฤษภายใต้ราชาแองโกล-แซ็กซอน ฮาโรลด์ กอดวินสัน โดยเป็นจุดเริ่มต้นของการพิชิตอังกฤษของชาวนอร์มัน เกิดขึ้นประมาณ ทางตะวันตกเฉียงเหนือของเฮสติงส์ ใกล้กับเมืองแบทเทิลในอีสต์ซัสเซกซ์ในปัจจุบัน และเป็นชัยชนะอย่างเด็ดขาดของนอร์แมน
พื้นหลังของการต่อสู้คือการเสียชีวิตของพระเจ้าเอ็ดเวิร์ดธรรมสักขีในเดือนมกราคม 1066 ซึ่งทำให้เกิดสู้อย่างต่อเนื่องเพื่อแย่งบัลลังก์ของเขา แฮโรลด์ได้รับตำแหน่งเป็นกษัตริย์ในไม่ช้าหลังจากการเสียชีวิตของเอ็ดเวิร์ด แต่ต้องเผชิญหน้ากับการรุกรานโดยวิลเลียม น้องชายของเขาทอสทิก และกษัตริย์นอร์เวย์ฮาราลด์ ฮาร์ดดราดา (ฮาราลด์ที่สามแห่งนอร์เวย์) ฮาร์ดดราดาและทอสทิกชนะกองทัพที่รวบรวมเร่งรีบของชาวอังกฤษในยุทธการที่ฟุลฟอร์ดเมื่อวันที่ 20 กันยายน 1066 และในที่สุดก็พ่ายแพ้ในยุทธการที่สแตมฟอร์ดบริดจ์โดยฮาราลด์ห้าวันต่อมา การเสียชีวิตของทอสทิกและฮาร์ดดราดาที่สแตมฟอร์ดบริดจ์ ทำให้วิลเลียมเป็นคู่ต่อสู้ที่จริงจังเพียงคนเดียวของฮาโรลด์ ในขณะที่ฮาโรลด์และกองกำลังของเขาฟื้นตัว วิลเลียมได้นำกองกำลังบุกของเขาทางขึ้นบกทางตอนใต้ของอังกฤษที่เพเวนซีเมื่อวันที่ 28 กันยายน 1066 และยึดหัวหาดเพื่อพิชิตอาณาจักร แฮโรลด์ถูกบังคับให้เดินขบวนไปทางใต้อย่างรวดเร็วรวมกำลังระหว่างทาง
ไม่ทราบจำนวนของผู้ที่เข้าร่วมการต่อสู้ที่แน่นอน ประมาณการปัจจุบันคือประมาณ 10,000 คนสำหรับวิลเลียม และประมาณ 7,000 คนสำหรับแฮโรลด์ องค์ประกอบของกองชัดเจนกว่า กองทัพอังกฤษประกอบด้วยทหารราบเกือบทั้งหมดและมีพลธนูเล็กน้อย ในขณะที่เพียงประมาณครึ่งหนึ่งของกองกำลังบุกเข้าเป็นทหารราบ ที่เหลือแบ่งเท่า ๆ กันระหว่างทหารม้าและพลธนู แฮโรลด์ดูเหมือนจะพยายามทำให้ประหลาดใจวิลเลียม แต่หน่วยสอดแนมพบกองทัพของเขาและรายงานการมาถึงของวิลเลียมที่จากเฮสติงส์ไปยังสนามรบเพื่อเผชิญหน้ากับแฮโรลด์ การต่อสู้ดำเนินไปตั้งแต่ประมาณ 9 โมงเช้าถึงค่ำ ความพยายามในช่วงแรกของผู้บุกรุกที่จะทำลายแนวรบของอังกฤษมีผลเพียงเล็กน้อย ดังนั้นนอร์มันจึงใช้วิธีการแกล้งหนีอย่างหวาดกลัวแล้วหันมาไล่ล่าผู้ที่ติดตามมา การสวรรคตของแฮโรลด์น่าจะเกิดในช่วงใกล้จะจบสงคราม นำไปสู่การล่าถอยและเอาชนะกองทัพส่วนใหญ่ของเขา หลังจากเดินขบวนและต่อสู้อีกประปราย เจ้าชายวิลเลี่ยมได้ขึ้นครองตำแหน่งกษัตริย์ในวันคริสต์มาสปี 1066
เหลียงเฟย (จักรพรรดิคังซี)
เว่ยเหลียงเฟย (; ?-29 ธันวาคม 1711) หรือ พระอัครชายาเหลียง สกุลเว่ย พระอัครชายาใน จักรพรรดิคังซี แห่ง ราชวงศ์ชิง และพระนางยังเป็นพระมารดาของ องค์ชายยฺหวิ่นซื่อ พระราชโอรสองค์ที่ 8 ในจักรพรรดิคังซี.
ศักราชคังซีปีที่ 20 (พ.ศ. 2224) พระนางได้มีพระประสูติกาลพระโอรสให้กับจักรพรรดิคังซีพระนามว่า องค์ชายอิ๋นซื่อ. ต่อมาในศักราชคังซีปีที่ 39 (พ.ศ. 2243) ได้มีพระราชโองการโปรดเกล้าฯ ให้เลื่อนพระอิสริยยศเป็น เว่ยเหลียงผิน (卫良嬪) หลังจากนั้นจึงได้เลื่อนพระอิสริยยศเป็น เว่ยเหลียงเฟย (卫良妃)
พระอัครชายาเหลียง สกุลเว่ย หรือ เว่ยเหลียงเฟย ประชวรและสิ้นพระชนม์ในศักราชคังซีปีที่ 50 (29 ธันวาคม ค.ศ. 1711)
เมามูน อับดุล กายูม
เมามูน อับดุล กายูม  เป็นนักการเมืองมัลดีฟส์และนักวิชาการอิสลามที่ปกครองประเทศในฐานะประธานาธิบดีมัลดีฟส์ตั้งแต่ปี ค.ศ. 1978 ถึง ค.ศ. 2008
ดินแดนกวมของสหรัฐอเมริกาในโอลิมปิกเยาวชนฤดูร้อน 2018
ดินแดนกวมของสหรัฐอเมริกาในโอลิมปิก
โหนด (วิทยาการคอมพิวเตอร์)
โหนด (อังกฤษ: node) คือ หน่วยพื้นฐานของโครงสร้างข้อมูล อาทิเช่น รายการโยง และ ต้นไม้ (โครงสร้างข้อมูล) โหนดบรรจุข้อมูลไว้ และ ลิงก์เชื่อมต่อกับโหนดอื่น ลิงก์ระหว่างโหนดมักจะใช้ (pointer: ตัวแปรที่ใช้เก็บตำแหน่งที่อยู่ของตัวแปร) ในการเชื่อมต่อโหนดเข้าด้วยกัน
โหนดและต้นไม้.
โหนดมักจะมีการจัดโครงสร้างอยู่ในรูปของต้นไม้ โหนดหนึ่งตัวแสดงถึงข้อมูลที่บรรจุอยู่ในโครงสร้างข้อมูลหนึ่งอัน โหนดหนึ่งอันอาจบรรจุค่า, สถานะ หรือ โครงสร้างข้อมูลอิสระ โหนดหนึ่งตัวจะมีโหนดที่ให้กำเนิดเพียงหนึ่งโหนด เรียกว่า โหนดพ่อแม่ (parent note) จุดที่อยู่สูงที่สุดในโครงสร้างต้นไม้ เราจะเรียกว่า โหนดราก (root node) ซึ่งไม่มีโหนดพ่อแม่ แต่ทำหน้าที่เป็นโหนดต้นกำเนิดของโหนดทุก ๆ โหนดที่อยู่ใต้มันลงไป ความสูงของโครงสร้างโหนดวัดได้โดยการนับจากโหนดต้นกำเนิด ไปถึงโหนดใบที่อยู่ใต้สุด ความลึกของโหนดตัวหนึ่งหาได้โดยนับจากระยะห่างของมันจากโหนดราก ฉะนั้นโหนดราก (root node) จะถือว่ามีความลึกเท่ากับ 0 เราสามารถตรวจพบข้อมูลได้ทั่วโครงข่าย ที่อยู่ IP ใช้ระบบโครงสร้างโหนดนี้ในการหาพิกัดที่อยู่ในโครงข่าย
คำนิยาม.
ลูก (child): โหนดที่ขยายออกมาจากโหนดอื่น เช่น คอมพิวเตอร์ที่ต่อกับอินเทอร์เน็ต จะถือว่าเป็นโหนดลูกของอินเทอร์เน็ต ส่วนอินเทอร์เน็ตจะถือว่าเป็น โหนดพ่อแม่ของคอมพิวเตอร์
"ถ้า C เป็นโหนดลูกของ A, A คือโหนดพ่อแม่ของโหนด C"
ดีกรี (degree): จำนวนโหนดลูกของโหนดใด ๆ
ความลึก (depth): ความลึกของโหนด A คือระยะห่างจากโหนด A ถึง โหนดราก โหนดรากถือว่ามีความลึกเท่ากับ 0
เอจ/ขอบ (edge): การเชื่อมต่อระหว่างโหนด
ป่า (forest): กลุ่มของโครงสร้างต้นไม้
ความสูง (height): ความสูงของโหนดนับจากโหนดต้นกำเนิด ไปถึงโหนดใบที่อยู่ใต้สุด
โหนดใบ (leaf node): โหนดที่ไม่มีโหนดลูก
โหนดราก (root node): โหนดไม่มีโหนดพ่อแม่ อยู่ลึกที่สุดในกลุ่มโหนด เป็นโหนดต้นกำเนิดของโหนดทุกอันในโครงข่าย
โหนดพี่น้อง (sibling node): โหนดที่มีโหนดพ่อแม่โหนดเดียวกัน
สั่วเอ๋อถู
สั่วเอ๋อถู ( ; 2179-2246) เป็นเสนาบดีระหว่างรัชสมัยของ จักรพรรดิคังซี ของ ราชวงศ์ชิง. เขาเป็นอาของพระมเหสีเอก, จักรพรรดินีเซี่ยวเฉิงเหริน แห่ง สกุลเฮ่อเซ่อหลี่, ซึ่งสิ้นพระชนม์ระหว่างมีพระประสูติกาล. เขาเป็นบุตรชายของ สั่วหนี, หนึ่งใน สี่องคมนตรี ซึ่งถูกแต่งตั้งให้ช่วยยุวจักรพรรดิ จักรพรรดิคังซี บริหารราชการแผ่นดินระหว่างที่พระองค์ยังทรงพระเยาว์. ในฐานะอาของจักรพรรดินีเซี่ยวเฉิงเหริน, เขาเป็นพระอัยกา (ตา) ขององค์ชาย ยฺหวิ่นเหริง องค์ชายรัชทายาทระหว่างรัชสมัยของจักรพรรดิคังซี. สั่วเอ๋อถูมิได้รับตำแหน่งขุนนางขั้น 1 จากบิดาของเขา สั่วหนี เพราะมารดาของเขาไม่ใช่ภรรยาเอก, เขามีสถานะต่ำกว่าพี่ชายของเขา. พี่ชายคนโต กาบูลา บิดาของจักรพรรดินีเซี่ยวเฉิงเหริน, พี่ชายคนที่ 5 และ 6 ได้รับตำแหน่งขุนนางขั้น 1.
สั่วเอ๋อถูมีส่วนช่วยยุวจักรพรรดิ คังซี ในการปลด เอ๋าไป้ องคมนตรีระหว่างรัชสมัยของยุวจักรพรรดิ. จากนั้น, สั่วเอ๋อถูจึงค่อย ๆ สะสมอำนาจเพิ่มมากขึ้นและกลายเป็นหนึ่งในขุนนางคนสำคัญที่สุดภายใต้จักรพรรดิคังซี. เขามีความขัดแย้งอย่างยาวนานกับ หมิงจู ผู้นำขุนนางอีกคนหนึ่งในราชสำนักของจักรพรรดิคังซี. เขาได้รับแต่งตั้งให้เป็นราชทูตและลงนามใน สนธิสัญญาเนอร์ชิงสค์ กับ จักรวรรดิรัสเซีย ในรัชสมัยของ ซาร์อีวานที่ 5 แห่งรัสเซีย เมื่อ พ.ศ. 2232.
โมแยง
การแปลงหน่วยอุณหภูมิ
องศาเซลเซียส.
องศาเซลเซียส (อังกฤษ:Celcius, สัญลักษณ์: °C) ตั้งตามชื่อของนักดาราศาสตร์ชาวสวีเดน นายแอนเดอร์ เซลเซียส (Anders Celsius) เป็นคนแรกที่เสนอระบบที่ใกล้เคียงกับระบบนี้ (องศาเซนติเกรด) นี้ ในปี พ.ศ. 2285 (ค.ศ. 1742) กำหนดอุณหภูมิจุดเยือกแข็งของน้ำคือ 0 องศา และจุดเดือดของน้ำคือ 100 องศาเซลเซียส ที่ระดับความดันบรรยากาศมาตรฐาน ในปัจจุบันองศาเซลเซียสใช้กับแพร่หลายทั่วโลกในชีวิตประจำวัน ยกเว้นประเทศสหรัฐอเมริกา และ ประเทศไลบีเรีย รวมถึงประเทศที่ใช้บริการทางอุตุนิยมวิทยา และ ดินแดนโพ้นทะเลของสหราชอาณาจักรฯ เท่านั้นที่นิยมใช้หน่วยองศาฟาเรนไฮต์ แต่องศาเซลเซียสใช้ในวงการวิทยาศาสตร์ทั่วโลกอย่างเป็นสากล
องศาฟาเรนไฮต์.
องศาฟาเรนไฮต์ (อังกฤษ:Fahrenheit, สัญลักษณ์: °F) คือหน่วยมาตรวัดอุณหภูมิชนิดหนึ่ง ตั้งชื่อตามนักฟิสิกส์ชาวเยอรมัน "กาเบรียล ฟาเรนไฮต์" (1686-1736) ผู้เสนอระบบมาตรวัดอุณหภูมินี้เมื่อปี ค.ศ.1724 โดยที่ค่าสเกลองศาฟาเรนไฮต์มีจุดอ้างอิงต่ำสุด 0°F เป็นอุณหภูมิจุดเยือกแข็งของ น้ำ น้ำแข็ง และ เกลือแอมโมเนียมคลอไรด์ องศาฟาเรนไฮต์เป็นมาตรวัดอุณหภูมิแรกที่มีการใช้งานกันอย่างแพร่หลาย ในปัจจุบัน องศาฟาเรนต์ไฮต์ใช้จุดแข็งและจุดเดือดของน้ำเป็นจุดอ้างอิง โดยมีจุดเยือกแข็งอยู่ที่ 32°F และ มีจุดเดือดที่ 212°F โดยที่มีระยะห่างระหว่างจุดเยือกแข็งกับจุดเดือดของน้ำคือ 180 องศา ณ ความดันบรรยากาศมาตรฐาน ณ ระดับน้ำทะเล ฟาเรนไฮต์เป็นมาตรวัดอุณหภูมิอย่างเป็นทางการในสหรัฐอเมริกา และประเทศที่ใกล้ชิดกับสหรัฐอเมริกาในมหาสมุทรแปซิฟิกตะวันตก ดินแดนหมู่เกาะที่เป็นดินแดนโพ้นทะเลของสหราชอาณาจักร และ ประเทศไลบีเรีย
เคลวิน.
เคลวิน (อังกฤษ: kelvin, สัญลักษณ์: K) เป็นหน่วยวัดอุณหภูมิหนึ่ง และเป็นหน่วยพื้นฐานหนึ่งในเจ็ดของระบบเอสไอ นิยามให้เท่ากับ 1/273.16 เท่าของอุณหภูมิเทอร์โมไดนามิกของจุดสามสถานะของน้ำ เคลวินตั้งชื่อเพื่อเป็นเกียรติแต่นักฟิสิกส์และวิศวกรชาวอังกฤษ วิลเลียม ทอมสัน บารอนที่หนึ่งแห่ง เคลวิน (William Thomson, 1st Baron Kelvin) เคลวิน เป็นหน่วยของหน่วยวัดอุณหภูมิหนึ่ง ที่ลอร์เควิน ได้พัฒนาคิดสเกลขึ้นใหม่ โดยหาความสัมพันธ์ระหว่างอุณหภูมิและความเร็วของอิเล็กตรอนที่เคลื่อนที่รอบนิวเคลียส โดยสังเกตว่าถ้าให้ความร้อนกับสสารมากขึ้น อิเล็กตรอนจะมีพลังงานมากขึ้น ทำให้เคลื่อนที่มีความเร็วมากขึ้น ในทางกลับกันถ้าลดความร้อนให้กับสสาร อิเล็กตรอนก็จะมีพลังงานน้อยลง ทำให้การเคลื่อนที่ลดลง และถ้าสามารถลดอุณหภูมิลงจนถึงจุดที่อิเล็กตรอนหยุดการเคลื่อนที่ ณ จุดนั้น จะไม่มีอุณหภูมิหรือพลังงานในสสารเลย และจะไม่มีการแผ่รังสีความร้อนจากวัตถุ จึงเรียกอุณหภูมิ ณ จุดนี้ว่า ศูนย์สัมบูรณ์ (0 K) อุณหภูมิเพิ่ม 1 K มีค่าเท่ากับ 1°C
องศาแรงคิน.
องศาแรงคิน (อังกฤษ: Rankine Scale, สัญลักษณ์: °Ra) คือหน่วยวัดอุณหภูมิที่คิดค้นขึ้นโดยวิศวกรช่างกลชาวสก็อตแลนด์ ชือ นายวิลเลียม แรงคิน (William Rankine) ผู้ร่วมก่อตั้งสาขาวิชาเทอร์โมไดนามิกส์ เป็นมาตรวัดอุณหภูมิทางเทอร์โมไดนามิกส์ในหน่วยวัดแบบอังกฤษ ประดิษฐ์ขึ้นเมื่อปี ค.ศ.1859 ใช้วัดอุณหภูมิพลศาสตร์และเอนโทรปี มีจุดเยือกแข็งของน้ำที่ 491.67 R และจุดการกลายเป็นไอน้ำที่ 671.67 R ส่วนอุณหภูมิต่ำที่สุดของ Rankine Scale คือ 0 R ณ จุดนั้น จะไม่มีอุณหภูมิหรือพลังงานในสสารเลย และจะไม่มีการแผ่รังสีความร้อนจากวัตถุ จึงเรียกอุณหภูมิ ณ จุดนี้ว่า ศูนย์สัมบูรณ์ (0 K หรือ 0 R) มีความคล้ายคลึงกับเคลวินอย่างมาก เพราะมีจุดกำเนิดร่วมกัน แต่ต่างกันตรงที่องศาแรงคินมีองศาฟาเรนไฮต์เป็นแม่แบบ อุณหภูมิเพิ่ม 1 °Ra มีค่าเท่ากับ 1°F
องศาเดลิเซิล (อังกฤษ:Delisle ,สัญลักษณ์: °D) คือหน่วยวัดอุณหภูมิที่คิดค้นขึ้นในปี ค.ศ. 1732 โดยนักดาราศาสตร์ชาวฝรั่งเศส โจเซฟ-นิโคลัส เดลิเซิล  โดยวัดจุดเดือดของน้ำเป็น 0°D และจุดเยือกแข็งของน้ำอยู่ที่ 150°D เป็นหน่วยที่นิยมใช้ในจักรวรรดิรัสเชียในอดีตเป็นเวลากว่า 100 ปี โดยมีผู้ใช้ที่มีชื่อเสียงในวงการวิทยาศาสตร์คือ มิคาอิล โลโมโนซอฟ (Mikhail Lomonosov) นักวิทยาศาสตร์ชาวรัสเซีย ผู้ค้นพบกฎการอนุรักษ์มวลในปฏิกิริยาเคมี เป็นหน่วยการวัดอุณหภูมิที่แปลกกว่าหน่วยวัดอื่น ๆ เพราะ ยิ่งอุณหภูมิในหน่วยองศาเดลิเซิลสูงขึ้น อากาศจะยิ่งเย็นลง สวนทางกับมาตรวัดแบบอื่น ๆ
องศานิวตัน.
องศานิวตัน (อังกฤษ: Newton Scale, สัญลักษณ์: °N) คือ หน่วยวัดอุณหภูมิที่คิดค้นขึ้นในปี ค.ศ.1701 โดยเซอร์ไอแซก นิวตัน นักฟิสิกส์ผู้คิดค้นแรงโน้มถ่วง และแคลคูลัส นิวตันเป็นคนแรกที่เรียกเครื่องมือวัดอุณหภูมิของตนเองว่า เทอร์โมมิเตอร์ โดยกำหนด 0°N เป็นจุดเยือกแข็งของน้ำ และ 33°N เป็นจุดเดือดของน้ำ เป็นหน่วยอุณหภูมิแรกที่มีการกำหนดตัวเลขอุณหภูมิอย่างชัดเจนร่วมกับองศาเรอเมอร์ (ตีพิมพ์ในเวลาไล่เลี่ยกัน) อุณหภูมิเพิ่ม 1°N คือ 3.03°C
องศาโรเมอร์.
องศาเรโอมูร์ (อังกฤษ: Réaumur Scale/degree; สัญลักษณ์:°Ré, °Re) หรือในไทยนิยมเรียกว่า องศาโรเมอร์ คือหน่วยวัดอุณหภูมิที่คิดค้นขึ้นโดย เรอเน อ็องตวน แฟร์โชล เดอ เรโอมูร์ (René Antoine Ferchault de Réaumur) นักวิทยาศาสตร์และนักประดิษฐ์ชาวฝรั่งเศส ในปี ค.ศ. 1731 โดยกำหนดให้จุดเยือกแข็งของน้ำอยู่ที่ 0°Ré และจุดเดือดของน้ำอยู่ที่ 80°Ré ดังนั้นช่วงอุณหภูมิ 1 °Ré จะเท่ากับ 1.25°C กำหนดจุดเยือกแข็งของน้ำอยู่ที่ 0°Ré และจุดเดือดที่ 80°Ré
องศาเรอเมอร์.
องศาเรอเมอร์ (อังกฤษ: Rømer Scale, สัญลักษณ์: °Rø) คือหน่วยวัดอุณหภูมิที่คิดค้นโดยนักดาราศาสตร์ชาวเดนมาร์ก โอเล คริสเตนเซน เรอเมอร์  โดยตีพิมพ์เมื่อปี ค.ศ.1701 ไล่เรี่ยกันกับองศานิวตัน โดยกำหนดให้ 7.5°Rø เป็นจุดเยือกแข็งของน้ำ และ 60°Rø เป็นจุดเดือดของน้ำ โดย 0°Rø คือจุดเยือกแข็งของน้ำ น้ำแข็ง และ เกลือแอมโมเนียมคลอไรด์ (คล้ายกับฟาเรนไฮต์) โดยอุณหภูมิเพิ่มขึ้น 1°Rø คือ 40/21°C เป็นหน่วยอุณหภูมิแรกที่มีการกำหนดตัวเลขอุณหภูมิอย่างชัดเจนร่วมกับองศานิวตัน (ก่อนหน้านั้น เทอร์โมมิเตอร์วัดได้แค่ร้อนหรือเย็นเท่านั้น)
เจียม ญาโณทัย
พลโท เจียม ญาโณทัย เป็นอดีตรัฐมนตรีช่วยว่าการกระทรวงการคลัง 2 สมัย ในรัฐบาลของนายพจน์ สารสิน และรัฐบาลของจอมพลถนอม กิตติขจร เป็นอดีตรองผู้ว่าการธนาคารแห่งประเทศไทย อดีจเจ้ากรมการเงินทหารบก
เจียม ญาโณทัย รับราชการทหารในสังกัดกองทัพบกไทย เคยดำรงตำแหน่งเจ้ากรมการเงินทหารบก และต่อมาได้รับแต่งตั้งเป็นรองผู้ว่าการธนาคารแห่งประเทศไทย โดยการสนับสนุนของจอมพลแปลก พิบูลสงคราม
เจียม ญาโณทัย ได้รับแต่งตั้งเป็นรัฐมนตรีช่วยว่าการกระทรวงการคลัง ในปี พ.ศ. 2500 ในรัฐบาลของนายพจน์ สารสิน ต่อมาในปี พ.ศ. 2501 ได้รับแต่งตั้งเป็นรัฐมนตรีช่วยว่าการกระทรวงการคลังอีกครั้ง ในรัฐบาลของจอมพลถนอม กิตติขจร และลาออกจากตำแหน่งในเดือนสิงหาคมของปีเดียวกัน
วิบูลย์ ธรรมบุตร
วิบูลย์ ธรรมบุตร หรือ หลวงวิบูลวันกิจ เป็นอดีตรัฐมนตรีว่าการกระทรวงเกษตร รัฐมนตรีว่าการกระทรวงสหกรณ์ อดีตนายกสภามหาวิทยาลัยเกษตรศาสตร์
วิบูลย์ ธรรมบุตร เกิดเมื่อวันที่ 27 มิถุนายน พ.ศ. 2441 ที่ตำบลในเมือง อำเภอเมือง จังหวัดกำแพงเพชร เป็นบุตรของนายทันและนางคง ธรรมบุตร
ในปี พ.ศ. 2450 นายวิบูลย์ได้เข้ามาศึกษาในกรุงเทพฯ โดยอาศัยอยู่กับญาติซึ่งมีบ้านพักติดกับวัดสระเกศราชวรมหาวิหาร ศึกษาภาษาอังกฤษครั้งแรกกับสมเด็จพระอริยวงศาคตญาณ (อยู่ ญาโณทโย) ต่อมาได้เรียนจนสำเร็จชั้นมัธยมปี่ที่ 6 จากโรงเรียนมัธยมวัดเทพศิรินทร์ และเรียนในแผนกวนศาสตร์ (ป่าไม้) คณะยนตรศึกษา (จุฬาลงกรณ์มหาวิทยาลัย) จากนั้นในปี พ.ศ. 2461-2462 ได้รับทุนรัฐบาลไปศึกษาวิชาการป่าไม้ ณ ประเทศพม่า ได้รับประกาศนียบัตรวิชาการป่าไม้ชั้นสูง และประกาศนียบัตรปฐมพยาบาล
นายวิบูลย์ ธรรมบุตร ได้สมรสกับนางกุ่มศรี มีบุตรธิดา 9 คน และได้ถึงแก่อนิจกรรมเมื่อวันที่ 2 กรกฎาคม พ.ศ. 2509
วิบูลย์ เข้ารับราชการในปี พ.ศ. 2463 ในตำแหน่งรองผู้ช่วยเจ้ากรมป่าไม้ ชั้นสอง กรมป่าไม้ กระทั่งในปี พ.ศ. 2495 ได้รับการแต่งตั้งเป็นผู้อำนวยการองค์การอุตสาหกรรมป่าไม้ ซึ่งดำรงตำแหน่งนี้ตลอดมา และพ้นจากตำแหน่งเมื่อวันที่ 1 ตุลาคม พ.ศ. 2508 ขณะดำรงตำแหน่งผู้อำนวยการองค์การอุตสาหกรรมป่าไม้ ได้รับพระบรมราชโองการโปรดเกล้าฯ ให้ดำรงตำแหน่งรัฐมนตรี 2 วาระ คือ เป็นรัฐมนตรีว่าการกระทรวงเกษตร และรัฐมนตรีว่าการกระทรวงสหกรณ์ ในคณะรัฐมนตรีไทย คณะที่ 27 ซึ่งมีนายพจน์ สารสิน เป็นนายกรัฐมนตรี และเป็นรัฐมนตรีว่าการกระทรวงเกษตร คณะรัฐมนตรีไทย คณะที่ 28 ซึ่งมีพลโทถนอม กิตติขจร (ยศในขณะนั้น) เป็นนายกรัฐมนตรี
ในขณะดำรงตำแหน่งรัฐมนตรี เขาได้รับแต่งตั้งเป็นนายกสภามหาวิทยาลัยเกษตรศาสตร์ อีกตำแหน่งหนึ่ง
เทศบาลเมืองแพรกษา
เทศบาลเมืองแพรกษา [แพฺรก-กะ-สา] เป็นเทศบาลเมืองซึ่งมีอาณาเขตครอบคลุมพื้นที่หมู่ที่ 1, 5 และบางส่วนของหมู่ที่ 2, 4, 6, 7 ของตำบลแพรกษาในอำเภอเมืองสมุทรปราการ จังหวัดสมุทรปราการ ห่างจากที่ว่าการอำเภอเมืองสมุทรปราการ 6 กิโลเมตร เดิมมีฐานะเป็นองค์การบริหารส่วนตำบล แล้วจึงยกฐานะเป็นเทศบาลเมืองใน พ.ศ. 2563 ปัจจุบันในเขตเทศบาลมีประชากร 37,252 คน
สภาพภูมิประเทศเป็นที่ราบต่ำ พื้นที่บางส่วนแปรสภาพเป็นบ้านจัดสรรและโรงงานอุตสาหกรรม ประชากรส่วนใหญ่ประกอบอาชีพปลูกต้นไม้เศรษฐกิจและเลี้ยงสัตว์เพื่อการบริโภค การขนส่งในเขตเทศบาลมีถนนแพรกษาตัดผ่าน
เทศบาลเมืองหนองกี่
หนองกี่ เป็นเทศบาลเมืองซึ่งมีอาณาเขตครอบคลุมพื้นที่ตำบลหนองกี่ในอำเภอกบินทร์บุรี จังหวัดปราจีนบุรี เดิมมีฐานะเป็นองค์การบริหารส่วนตำบล แล้วจึงยกฐานะเป็นเทศบาลเมืองใน พ.ศ. 2563 ปัจจุบันในเขตเทศบาลมีประชากร 15,465 คน
ในอดีต พื้นที่ของเทศบาลเคยเป็นป่าที่อุดมสมบูรณ์มาก ต่อมาได้มีชาวบ้านเข้ามาตั้งถิ่นฐานเพราะเห็นว่าเป็นพื้นที่อุดมสมบูรณ์ และเมื่อมีประชากรมากขึ้น ทำให้เกิดการจัดตั้งตำบลหนองกี่ สภาพภูมิประเทศในปัจจุบันเป็นที่ราบ ดินเป็นดินร่วนปนทราย ประชากรส่วนใหญ่ประกอบอาชีพเกษตรกรรม พืชเศรษฐกิจที่สำคัญคือ อ้อย โดยมีการแปรรูปอ้อยไปทำเป็นอ้อยควั่นและน้ำอ้อยบรรจุขวด
เทศมณฑลเฟอร์แมนา
เฟอร์แมนา  เป็น 1 ใน 32 เทศมณฑลของเกาะไอร์แลนด์ และเป็นหนึ่งในหกเทศมณฑลของไอร์แลนด์เหนือ เทศมณฑลเฟอร์แมนามีพื้นที่ 1,691 ตารางกิโลมเตร (653 ตารางไมล์) และมีประชากรในปี 2011 ทั้งหมด 61,805 เมืองประจำเทศมณฑลคือ เอนนิสกิลเลน ซึ่งเป็นเมืองที่ใหญ่ที่สุดในเทศมณฑลด้วย
เฟอร์แมนาเป็นหนึ่งในสี่เทศมณฑลของไอร์แลนด์เหนือที่ประชากรส่วนใหญ่นับคือศาสนาคริสต์นิกายโรมันคาทอลิก
เทศมณฑลลันดันเดร์รี
ลันดันเดร์รี (; ; สกอตอัลสเตอร์: ) หรือ เดร์รี  เป็นหนึ่งในหกเทศมณฑลของไอร์แลนด์เหนือ โดยในอดีตก่อนถึงยุคแบ่งไอร์แลนด์ เคยเป็นเทศมณฑลของราชอาณาจักรไอร์แลนด์ เทศมณฑลลันดันเดร์รีตั้งอยู่ทางทิศตะวันตกเฉียงเหนือของทะเลสาบล็อกเน เขตเทศมณฑลมีพื้นที่ 2,074 ตารางกิโลเมตร มีประชากร 247,132 คน
นับตั้งแต่ ค.ศ. 1981 ลันดันเดร์รีเป็นหนึ่งในสี่เทศมณฑลของไอร์แลนด์เหนือที่ประชากรส่วนใหญ่นับถือนิกายโรมันคาทอลิก (ร้อยละ 55.56 จากการสำมะโนใน ค.ศ. 2001) และมีร้อยละ 57 ของประชากรคาทอลิกที่อยู่ภายใต้สภานครเดร์รี ดอกไม้ประจำเทศมณฑลคือ ดอกแซกซิเฟรกสีม่วง
กองทัพพายัพ
กองทัพพายัพ เป็นกองกำลังของกองทัพไทยซึ่งเคลื่อนพลเข้าตีรัฐฉานของพม่าเมื่อวันที่ 10 พฤษภาคม พ.ศ. 2485 ระหว่างการทัพพม่าในสงครามโลกครั้งที่สอง
การจัดกำลังรบ.
กำลังรบ ณ พ.ศ. 2485.
กองทัพพายัพ มี พลโท จรูญ รัตนกุล เสรีเริงฤทธิ์ เป็นแม่ทัพ ตั้งกองบัญชาการกองทัพพายัพครั้งแรกที่จังหวัดลำปาง หลังจากกองทัพพายัพบุกเข้ายึดเมืองเชียงตุงและรัฐฉานได้แล้ว จึงมีการย้ายกองบัญชาการกองทัพพายัพมาตั้งที่จังหวัดเชียงราย เมื่อวันที่ 30 พฤษภาคม พ.ศ. 2485 และย้ายพลโท จิร วิชิตสงคราม เสนาธิการทหารบก มารับหน้าที่แม่ทัพพายัพแทน เมื่อวันที่ 26 กรกฎาคม พ.ศ. 2485
กำลังรบที่ขึ้นตรงต่อกองทัพพายัพมีดังนี้
การปรับกำลัง.
ระหว่างการรบ กองทัพพายัพได้จัดกำลังผสมเพิ่มเติมในกองทัพดังนี้
สภาพภูมิอากาศที่เลวร้ายเป็นปัจจัยบังคับให้ต้องยุบกองพลทหารม้าเร็วกว่าที่ควร และย้ายกรมทหารม้าที่ 31 ไปยังจังหวัดร้อยเอ็ด กับย้ายกองพันทหารม้าที่ 1 รักษาพระองค์ (กองพันทหารม้าใช้ม้า) กลับไปยังกรุงเทพฯ
อย่างไรก็ตาม กองทัพบกไทยก็ได้จัดตั้งหน่วยทหารทดแทนหน่วยทหารม้าขึ้นในกองทัพพายัพ ดังนี้
กองทัพที่ 2.
หลังจากฟื้นฟูความสงบในเมืองเชียงตุงได้ ในปี พ.ศ. 2486 กองทัพบกไทยจึงถอนกำลังของกองทัพพายัพบางส่วน และจัดตั้งกองทัพที่ 2 ขึ้นเป็นกำลังรบสำรอง โดยมีกองบัญชาการอยู่ที่จังหวัดลพบุรี ประกอบด้วย
กองพลที่ 37.
ในปี พ.ศ. 2488 กองทัพบกไทยได้จัดตั้งหน่วยทหารเพื่อช่วยฝึกด้านยุทธวิธีแก่ขบวนการเสรีไทย ดังนี้
การยุบหน่วย.
หลังการประกาศสันติภาพเมื่อวันที่ 16 สิงหาคม พ.ศ. 2488 หน่วยต่างๆ ของกองทัพได้ถูกยุบเลิกและสลายกำลัง ดังนี้
การปรับกำลังหลังสิ้นสุดสงคราม.
หลังสิ้นสุดสงครามโลกครั้งที่ 2 ในปี พ.ศ. 2489 กองทัพบกไทยได้ปรับกำลังใหม่ดังนี้
กองทัพอากาศสนาม.
กองบินผสมที่ 90 - ไม่ทราบจำนวนอากาศยาน
ฮามานาซุ
ฮามานาซุ  เป็นขบวนรถด่วนข้ามคืนที่เคยให้บริการในประเทศญี่ปุ่นที่ใช้รถจักรลากทำขบวนสุดท้ายหลังจากที่ขบวนกิงกะยกเลิกให้บริการในปีค.ศ.2008ซึ่งในปัจจุบันขบวนนี้ถูกยกไปแล้วเมื่อปีค.ศ.2016แล้ว ตู้รถไฟบางส่วนได้มีการส่งมอบให้การรถไฟแห่งประเทศไทยเป็นตู้รถไฟมือสอง
ฮามานาซุ เป็นรถบลูเทรนขบวนรถด่วนที่เคยให้บริการโดย JR ฮกไกโดใช้รหัสขบวนรถ201และ202 ในปีค.ศ.1988อุโมงค์เซกังได้เปิดให้เดินรถในอุโมงค์เชื่อมต่อเกาะฮอนชูและ เกาะฮอกไกโด JR ฮอกไกโดจึงได้เพิ่มขบวนรถระหว่างซัปโปโรและ อาโอะโมริ โดยนำชื่อมาจากขบวนฮามานาซุเก่าที่วิ่งระห่างฮาโกะดาเตะและ อะบาชิริ โดยขบวนใหม่นั้นจะใช้เวลาประมาณ7ชั่วโมงในการเดินทางและวิ่งวันละเที่ยวทั้งขาไปและขากลับ
สถานีที่จอด.
ขบวนฮามานาซุเป็นรถด่วนที่มีHeadmarkด้วย โดยมีรูปกุหลาบญี่ปุ่นซึ่งเป็นที่มาของชื่อขบวนรถอีกด้วย นอกจากนี้ตัวรถตู้นอนSuhanefu14 550มีรูปสัญลักษณ์ของตู้นอนมีพระจันทร์และดาวกับ ตัวอักษรในภาษาอังกฤษเขียนไว้ว่า"Sleeping car Hamanasu" และตู้เสื่อโนบิโนบิ มีรูปข้างตัวรถเป็นรูปสุนัขมีตัวอักษรญี่ปุ่นอ่านว่า โนบิโนบิคาร์เปทคาร์
ขบวนรถ.
ตู้รถไฟที่ใช้ในการทำขบวนได้แก่ตู้รุ่น14และตู้นอนรุ่น24/25ของบริษัทJRฮอกไกโดจากศูนย์ซัปโปโร ตู้ที่ใช้ในการทำขบวนมีดังนี้
ปกติแล้วตู้นอนรุ่น24และ25จะไม่มีเครื่องปั่นไฟจำเป็นที่จะต้องใช้ตู้ปั่นไฟKani24ในการจ่ายไฟทั้งขบวน แต่ในบางกรณีเช่นในขบวนฮามานาซุรถนอนรุ่น24/25จะพ่วงกับตู้นอนรุ่นSuhafu14 550ที่มีการติดตั้งเครื่องปั่นไฟใต้ตัวรถ ในการทำขบวนฮามานาซุมีตู้นอนรุ่น24/25ได้แก่Ohane24 501,502และ503, Ohane25 11และ15, Ohanefu25 3และ7
ขบวนฮามานาซุนั้นมีที่นั่งสำหรับสตรีโดยเฉพาะอีกด้วยและ มีที่นั่งตามนี้
รถจักร.
รถจักรที่ใช้ในการทำขบวนมีอยู่สองรุ่นซึ่งในปัจจุบันได้ปลดประจำการไปแล้ว
ขบวนพิเศษ.
รถเร็วมิดไนท์.
รถเร็วมิดไนท์(日本語:快速ミッドナイト)เป็นขบวนรถเร็วช่วยเสริมขบวนฮามานาซุโดยวิ่งระหว่างซัปโปโรและ ฮาโกะดาเตะ เริ่มให้บริการในปีค.ศ.1988โดยใช้รถดีเซลรางรุ่นคิฮะ56ทำขบวน ต่อมาในปีค.ศ.2000ได้เปลี่ยนรุ่นรถไฟเป็นรถดีเซลรางรุ่นคิฮะ183 ในปีต่อมาขบวนรถเร็วมิดไนท์ได้ลดการให้บริการจากทุกวันเป็นรถวิ่งตามเทศกาลแล้วในปีค.ศ.2002ขบวนรถเร็วมิดไนท์ก็ได้ยุติการให้บริการลง
รถด่วนเซกังไนท์.
รถด่วนเซกังไนท์(日本語:急行せいかんナイト)ขบวนรถด่วนที่เสริมขบวนฮามานาซุในช่วงเทศกาลโดยใช้รถไฟรุ่น485EMU เริ่มให้บริการในปีค.ศ.1989และยกเลิกให้บริการในปี1991
การยกเลิกและขบวนรถในปัจจุบัน.
ในการที่จะเปิดฮกไกโดชินกังเซ็นนั้นจำเป็นที่จะใช้อุโมงค์เซกังทำให้ขบวนฮามานาซุไม่สามารถวิ่งได้ JR ฮกไกโดจึงได้ประกาศยกเลิกขบวนฮามานาซุเมื่อวันที่16พฤศจิกายน2558 แล้วในวันที่21มีนาคม2559ก็ได้ยุติการให้บริการลง
ต่อมาบริษัทJR ฮกไกโดก็ได้ส่งมอบตู้Suhafu14 500และOha14 500ให้การรถไฟแห่งประเทศไทยและบริษัทโทบุเพื่อทำขบวนรถจักรไอน้ำไทจู
รถบลูเทรน
ฮกกุโตเซย์
ทไวไลท์ เอ็กเพรซ
สั่วหนี
สั่วหนี ( ; 2144-12 สิงหาคม 2210) ชนชั้นสูงชาวแมนจูจาก สกุลเฮ่อเซ่อหลี่ ซึ่งรับราชการเป็นหนึ่งใน สี่องคมนตรี ของ จักรพรรดิคังซี  ระหว่างยุค ราชวงศ์ชิง (2187-2454). สกุลของเขารับใช้ กองธงเหลือง ซึ่งเป็นหนึ่งใน แปดกองธง.
หมิงจู
หมิงจู (ᠮᡳᠩᠵᡠ ; 19 พฤศจิกายน 2178-3 มิถุนายน 2251) เป็นขุนนางจาก สกุลนาล่า ที่โดดเด่นและทรงอิทธิพลในยุค ราชวงศ์ชิง (2187-2454) ระหว่างรัชสมัยของ จักรพรรดิคังซี  เขาถูกส่งเข้าคุกด้วยข้อหาทุจริต
สมาคมฟุตบอลไอร์แลนด์
สมาคมฟุตบอลไอร์แลนด์ (ชื่อย่อ: FAI; ) เป็นหน่วยงานที่ทำหน้าที่ดูแลฟุตบอลในสาธารณรัฐไอร์แลนด์
ลีกของไอร์แลนด์เป็นหน่วยงานที่ถูกจัดตั้งก่อนเอฟเอไอประมาณสามเดือน ต่อมาเอฟเอไอคัพซึ่งเป็นฟุตบอลถ้วยได้ถูกก่อตั้งขึ้น ตามฟุตบอลถ้วยลำดับที่สองซึ่งก็คือลีกของไอร์แลนด์คัพ และตามด้วยเอฟเอไอจูเนียร์คัพและเอฟเอไออินเตอร์มิเดียตคัพซึ่งเป็นการแข่งขันสำหรับทีมนอกลีก ต่อมาใน ค.ศ. 2005 ได้ก่อตั้งฟุตบอลถ้วยระหว่างสาธารณรัฐไอร์แลนด์กับสหราชอาณาจักร นั่นคือ เซตันตาคัพ โดยเป็นการแข่งขันระหว่างสโมสรสมาชิกเอฟเอไอจากสาธารณรัฐไอร์แลนด์ กับสโมสรสมาชิกไอเอฟเอจากไอร์แลนด์เหนือ
เอฟเอไอยังทำหน้าที่ควบคุมการแข่งขันระดับโรงเรียน และการแข่งขันระดับชาติ ซึ่งรวมถึงฟุตบอลทีมชาติ ชุดใหญ่ ชุดเยาวชน ชุดโอลิมปิก
Football Association of Ireland
ไซรัส คริสตี
ไซรัส ซิลเวสเตอร์ เฟรเดริก คริสตี (เกิดวันที่ 30 กันยายน ค.ศ. 1992) เป็นนักฟุตบอลอาชีพผู้เล่นในตำแหน่งกองหลังให้กับฟูลัมในอีเอฟแอลแชมเปียนชิป และทีมชาติสาธารณรัฐไอร์แลนด์